laion/Wikipedia-Exotic huggingface dataset:
চন্দ্রপ্রভ

জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। তিনি চন্দ্রপুরীতে জন্মগ্রহণ করেন। ভারতীয় পঞ্জিকা অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন। জৈন বিশ্বতত্ত্ব অনুসারে, চন্দ্রপ্রভ ছিলেন বর্তমান কালচক্রার্ধের (‘অবসর্পিণী’ যুগ) ৮ম তীর্থঙ্কর। তাঁর পিতা ছিলেন ইক্ষ্বাকু-বংশীয় রাজা মহাসেন এবং মাতা ছিলেন রানি লক্ষ্মণা দেবী। জৈন ধর্মগ্রন্থ অনুসারে তাঁর জন্মতিথিটি হল পৌষ কৃষ্ণা দ্বাদশী। জৈন বিশ্বাস অনুসারে, চন্দ্রপ্রভ কর্মের সকল বন্ধন ছিন্ন করে একজন ‘সিদ্ধ’ (মুক্ত আত্মা) হয়েছিলেন। চন্দ্রপ্রভ অর্ধচন্দ্র প্রতীক, নাগ বৃক্ষ, বিজয় বা শ্যাম (দিগম্বর মতে) ও বিজয় (শ্বেতাম্বর মতে) যক্ষ এবং জ্বালামালিনী (দিগম্বর মতে) ও ভৃকুটি (শ্বেতাম্বর মতে) যক্ষীর সঙ্গে যুক্ত। তিজারা জৈন মন্দির – ১৯৫৬ সালে চন্দ্রপ্রভের মূর্তি আবিষ্কৃত হওয়ার পর এই মন্দিরটি প্রতিষ্ঠিত হয়। সোনাগিরি জৈন মন্দির, গোয়ালিয়র জৈনিমেডু জৈন মন্দির, কেরল নালিয়া জৈন দেরাসর, নালিয়া, গুজরাত সাবির কম্বড বসডি, মুদাবিদ্রি, কর্ণাটক ভিলোদা জৈন মন্দির – এই মন্দিরটি খ্রিস্টীয় ১২শ শতাব্দীতে নির্মিত হয়। চন্দ্রাবতী, বারাণসী থেকে ৩০ কিলোমিটার দূরে অবস্থিত – গঙ্গাতীরস্থ এই মন্দিরটি একটি পুরনো মন্দির। এটি ৩০০-৪০০ বছরের পুরনো বলে মনে করা হয়। সোকারপেট, চেন্নাই – শ্বেত পাথরে নির্মিত এই মন্দিরটি চেন্নাই শহরের সোকারপেট এলাকায় মিন্ট স্ট্রিটে অবস্থিত। মন্দিরটি আবু পর্বতের দিলওয়াড়া মন্দিরের আদলে নির্মিত। নাগরাজা মন্দির, কন্যাকুমারী জেলা – এই জৈন মন্দিরটির নামানুসারে নাগেরকোইল শহরটি নামাঙ্কিত। সাম্প্রতিক কালে আবিষ্কৃত উৎকীর্ণ লিপিগুলি থেকে জানা যায় যে, খ্রিস্টীয় ১৬শ শতাব্দীর মধ্যভাগ পর্যন্ত এটি একটি জৈন মন্দির ছিল। পরে এটি হিন্দু মন্দিরে রূপান্তরিত হয়। ১৫ ফুট ৩ ইঞ্চি উচ্চতার পদ্মাসন চন্দ্রপ্রভ মূর্তি, চন্দ্রগিরি বাটিকা, তিজারা, রাজস্থান চন্দ্রপ্রভ চন্দ্রপ্রভ, সোনাগিরি ১০০০ স্তম্ভবিশিষ্ট সাবির কম্বড বসডি বা চন্দ্রনাথ মন্দির তিজারা জৈন মন্দির, তিজারা, রাজস্থান চন্দ্রপ্রভু জৈন মন্দির, জয়সলমির দুর্গের অভ্যন্তরে অবস্থিত উইকিমিডিয়া কমন্সে চন্দ্রপ্রভ সংক্রান্ত মিডিয়া রয়েছে। অরিহন্ত (জৈনধর্ম) জৈনধর্মে ঈশ্বর জৈনধর্ম ও সৃষ্টিতত্ত্ব-বিরোধিতা তিজারা জৈন মন্দির Tukol 1980, পৃ. 31। Tandon 2002, পৃ. 44। Tukol, T. K. (১৯৮০)। Compendium of Jainism। Dharwad: University of Karnataka।  Tandon, Om Prakash (২০০২) [1968], Jaina Shrines in India (1 সংস্করণ), New Delhi: Publications Division, Ministry of Information and Broadcasting, Government of India, আইএসবিএন 81-230-1013-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ধুবড়ী লোকসভা কেন্দ্র

ধুবড়ী লোকসভা কেন্দ্রউত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। ধুবড়ী ১০ টি বিধানসভা খণ্ড নিয়ে গঠিত। ধুবড়ী লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত: মানকাচর বিধানসভা কেন্দ্র শালমারা দক্ষিণ বিধানসভা কেন্দ্র ধুবড়ী বিধানসভা কেন্দ্র গৌরীপুর বিধানসভা কেন্দ্র গোলকগঞ্জ  বিধানসভা কেন্দ্র বিলাসীপাড়া পশ্চিম বিধানসভা কেন্দ্র বিলাসীপাড়া পূর্ব বিধানসভা কেন্দ্র গোয়ালপাড়া পূর্ব বিধানসভা কেন্দ্র গোয়ালপাড়া পশ্চিম বিধানসভা কেন্দ্র জলেশ্বর বিধানসভা কেন্দ্র http://indianexpress.com/article/elections-2016/india/india-news-india/more-than-90-per-cent-turnouts-mark-aggressive-muslim-voting-in-assam/ "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৫।  The Sentinel. 16 candidates file nomination in Karimganj ওয়েব্যাক মেশিনে আর্কাইভকৃত ২০১৫-০৯-২৪ তারিখে
পর্নোপিডিয়া

পর্নোপিডিয়া (ইংরেজি: Pornopedia) একটি উইকি যার তথ্যাদি পর্নোগ্রাফি, যৌনতা, যৌনশিল্প এবং সম্পর্কিত সকল বিষয়াদি যেমন, অভিনেতা, অভিনেত্রী, পরিচালক, ভিডিও, বই, এবং খেলনা ইত্যাদি বিষয়ক একটি বিশ্বকোষ। পর্নোপিডিয়া সাইটটি জার্মান অভিনেতা, দূরদর্শন হোস্ট, এবং প্রাক্তন যৌনাভিনেতা, টিল ক্রায়েমার কর্তৃক পরিচালিত। Das größte Porno-Lexikon, Coupé magazine, August 29, 2008 Mein Freund ist ein Pornostar, জোলি , January 31, 2009 Till Kraemer, IMDb (বাংলা) বাংলা ভাষার সংস্করণ (জার্মান) জার্মান ভাষার সংস্করণ (ইংরেজি) ইংরেজি ভাষার সংস্করণ (সার্বীয়) সার্বীয় ভাষার সংস্করণ
দ্বিতীয় নৃপ কাম

দ্বিতীয় নৃপ কাম (রাজত্বকাল: ১০২৬-১০৪৭ খ্রিষ্টাব্দ) ছিলেন হৈসল সাম্রাজ্যের আদিযুগের একজন রাজা। তিনি অধুনা ভারতের কর্ণাটক রাজ্যের মালেনাডু অঞ্চলের আদি নিবাসী ছিলেন। তিনি সম্ভবত পশ্চিম গঙ্গ রাজবংশের অধীনস্থ সামন্ত ছিলেন এবং চোলেদের বিরুদ্ধে অনেকগুলি যুদ্ধে অবতীর্ণ হয়েছিলেন। অধুনা কর্ণাটকের দক্ষিণাঞ্চল থেকে চোলেদের উৎখাত করতে না পারলেও, তিনি মালেনাডু অঞ্চলের কিছু কিছু এলাকা সফলভাবে শাসন করতেন। Seetharam Jagirdhar, M.N. Prabhakar, B.S. Krishnaswamy Iyengar in Kamath (2001), p123 Suryanath U. Kamath (1980), A Concise history of Karnataka from pre-historic times to the present, Jupiter books, MCC, Bangalore, 1980 (Reprinted 2001, 2002) OCLC: 7796041
এনএক্সটি উইমেন্স চ্যাম্পিয়নশিপ

এনএক্সটি উইমেন্স চ্যাম্পিয়নশিপ হল ডাব্লিউডাব্লিউই এনএক্সটির একটি পেশাদারি কুস্তি চ্যাম্পিয়নশিপ। এটি ডাব্লিউডাব্লিউই এনএক্সটি কর্তৃক আয়োজিত একমাত্র নারী চ্যাম্পিয়নশিপ। এই চ্যাম্পিয়নশিপটি বর্তমানে আসুকার অধীনে রয়েছে। এটি তার প্রথম রাজত্ব। তিনি ১ এপ্রিল ২০১৬-এ এনএক্সটি টেকঅভার:ডালাসে ব্যায়লি-কে হারিয়ে চ্যাম্পিয়ন হন। ২০২৩ সালের এপ্রিল মাসে জোয়ে স্টার্ক নতুন মহিলা চ্যাম্পিয়ান। তিনি ভারতীয় খেলোয়াড়কে বিধ্বস্ত করেছেন। Caldwell, James। "4/1 "NXT Takeover: Dallas" Results – CALDWELL'S Complete Live Report"। Pro Wrestling Torch। সংগ্রহের তারিখ এপ্রিল ১, ২০১৬।
এনএক্সটি ট্যাগ টিম চ্যাম্পিয়নশিপ

এনএক্সটি ট্যাগ টিম চ্যাম্পিয়নশীপ হল পেশাদারি কুস্তি চ্যাম্পিয়নশীপ, যেটি ডাব্লিউডাব্লিউই এনএক্সটি-এর অধীনে রয়েছে। এটি ডাব্লিউডাব্লিউই এর উন্নায়নমূলক শাখা এনএক্সটির একটি চ্যাম্পিয়নশীপ। এটির বর্তমান চ্যাম্পিয়ন হল দ্যা রেভিভাল, তাদের এটি দ্বিতীয় রাজত্ব। প্রথমবার তারা এই চ্যাম্পিয়নশীপটি ১৬২ দিন তাদের দখলে রেখেছিল। ৮ জুন ২০১৬-এ এনএক্সটি টেকঅভার:দ্যা এন্ড-এ তারা আমেরিকান আলফা-কে হারিয়ে দ্বিতীয় বারের মতো চ্যাম্পিয়নশীপ জয়লাভ করে। Caldwell, James। "6/8 "NXT Takeover" Results – CALDWELL'S Complete Live Report on "The End""। Pro Wrestling Torch। সংগ্রহের তারিখ জুন ৮, ২০১৬।
টিল ক্রায়েমার

টিল ক্রায়েমার (জন্মঃ ১৮ অগাস্ট, ১৯৭৭) একজন জার্মান অভিনেতা, প্রাক্তন যৌনশিল্পী, সংবাদপত্রের বিভাগীয় লেখক, দূরদর্শন উপস্থাপক, রেডিও জকি, চলচ্চিত্র সমালোচক এবং স্ট্যান্ড-আপ কমেডিয়ান। তিনি যৌনশিল্প, যৌনতা ও যৌনকর্ম সম্পর্কিত বিশ্বকোষ পর্নোপিডিয়ার কর্ণধার। Pornopedia: Sexstar Till Kraemer (32) gründet geile Enzyklopädie, Bild, ১৭ অগাস্ট, ২০১০ ella Comedy Club: Mix Show ওয়েব্যাক মেশিনে আর্কাইভকৃত ৪ মার্চ ২০১৬ তারিখে, Hamburger Wochenblatt, April 25, 2014 Stand Up Comedy Benefizabend - Trusheims Comedy Club im Music Club Live ওয়েব্যাক মেশিনে আর্কাইভকৃত ৪ মার্চ ২০১৬ তারিখে, Hamburger Wochenblatt, August 22, 2014 "পর্নোপিডিয়াতে টিল ক্রায়েমার"। ২৭ অগাস্ট, ২০১৬।  এখানে তারিখের মান পরীক্ষা করুন: |তারিখ= (সাহায্য)
হৈসল বিনয়াদিত্য

বিনয়াদিত্য (রাজত্বকাল: ১০৪৭-১০৯৮ খ্রিষ্টাব্দ) ছিলেন হৈসল সাম্রাজ্যের একজন জৈন রাজা। তিনি তার দীর্ঘ শাসনকালে নিজেকে কল্যাণী চালুক্যদের এক যোগ্য সামন্ত শাসক হিসেবে তুলে ধরতে সমর্থ হয়েছিলেন। তিনি কোঙ্গলব, চেঙ্গলব, হুমচা শিমোগের সান্তারা প্রমুখ মালনাড দলপতি এবং বয়ালনাডুর (বৈনাডু) কদম্বদের চালুক্য নিয়ন্ত্রণে আনতে সহায়তা করেন। গঙ্গবডিতে চোল শাসন প্রতিষ্ঠিত হওয়ার পর গঙ্গদের রাজত্ব সম্পূর্ণ লোপ পায়। এরপর বিনয়াদিত্য গঙ্গবডির কিয়দংশ নিজের অধীনে আনেন। তিনি চালুক্য প্রথম সোমেশ্বরের শ্যালক অথবা শ্বশুর ছিলেন। Kamath (1980), p.124 Suryanath U. Kamath, A Concise History of Karnataka from Pre-historic Times to the Present, Jupiter books, MCC, Bangalore, 1980 (Reprinted 2001, 2002) OCLC: 7796041
ইসলামিক ফ্রন্ট বাংলাদেশ

ইসলামিক ফ্রন্ট বাংলাদেশ বাংলাদেশ নির্বাচন কমিশন কর্তৃক নিবন্ধিত একটি ইসলামী রাজনৈতিক দল। এটি দেশের সর্বস্তরে কুরআন সুন্নাহর আইন বাস্তবায়নের জন্য প্রতিষ্ঠা লাভ করে। ১৯৯০ সালের ২১ ডিসেম্বর সুন্নি সুফিবাদী রাজনৈতিক দল ইসলামিক ফ্রন্ট বাংলাদেশ প্রতিষ্ঠা লাভ করে, যা দেশের জাতীয় সংসদ নির্বাচনসহ বিভিন্ন আঞ্চলিক নির্বাচনে দলটি অংশগ্রহণ করে থাকে। দলটির বর্তমান চেয়ারম্যান হলেন আল্লামা সৈয়দ মুহাম্মদ বাহাদুর শাহ মোজাদ্দেদী এবং মহাসচিব হলেন আবুল বাশার মুহাম্মদ জয়নুল আবেদীন জুবাইর। এই দলের নির্বাচনী প্রতীক চেয়ার। ইসলামিক ফ্রন্ট বাংলাদেশ'র নির্বাচনী প্রতীক হলো চেয়ার। সহযোগী যুব সংগঠন: ইসলামিক যুবফ্রন্ট বাংলাদেশ সহযোগী ছাত্র সংগঠনের নাম: ইসলামী ছাত্রসেনা ইসলামিক মহিলা ফ্রন্ট বাংলাদেশ (প্রক্রিয়াধীন) ইসলামিক শ্রমিক ফ্রন্ট (প্রক্রিয়াধীন) শিশু কিশোর সংগঠনঃ ফুটন্ত ফুল। ম্যাগাজিন- দুরন্ত কিশোর মাতৃ সংগঠনঃ বাংলাদেশ আহলে সুন্নাত ওয়াল জামাআত। সমাজ সেবামূলক সংগঠনঃ আঞ্জুমানে খুদ্দামুল মুসলেমিন বাংলাদেশ। শিক্ষামূলক সংগঠনঃ শহীদ লিয়াকত স্মৃতি সংসদ বাংলাদেশ নির্বাচন কমিশন কর্তৃক নিবন্ধিত হওয়ার পর থেকে দলটি স্থানীয় নির্বাচনসহ সবকটি জাতীয় সংসদ নির্বাচনে অংশগ্রহণ করেছে। কিন্তু কোনো আসনে জয়লাভ করতে পারেনি। বাংলাদেশের ইসলামী দলসমূহ "রাজনৈতিক দলসমূহের নিবন্ধন"। নির্বাচন কমিশন বাংলাদেশ। ৪ মে ২০১৬। ৩১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৬ মে ২০১৬।  "নানা আয়োজনে ইসলামিক ফ্রন্টের প্রতিষ্ঠাবার্ষিকী উদ্‌যাপন"। দৈনিক আজাদী। ২২ ডিসেম্বর ২০১৭। ৩ মে ২০১৮ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।
ছড়ি

ছড়ি অর্থ পাহাড়িয়া নদী, ক্ষুদ্র স্রোত। ছড়া অর্থেও তাই। হরিচরণ বন্ধোপাধ্যায় কর্তৃক সম্পাদিত বঙ্গীয় শব্দকোষ মতে শব্দটি সংস্কৃত সরিৎ হতে উৎপন্ন হয়েছে। সং সরিৎ > প্রাঃ সয়িআ > ছড়ি, ছড়া। বাংলাদেশে ছড়ি নামযুক্ত একটি জেলা এবং এগারোটি উপজেলা আছে। যথা, খাগড়াছড়ি জেলা ফটিকছড়ি উপজেলা খাগড়াছড়ি উপজেলা জুরাছড়ি উপজেলা বিলাইছড়ি উপজেলা বাঘাইছড়ি উপজেলা পানছড়ি উপজেলা মহালছড়ি উপজেলা মানিকছড়ি উপজেলা লক্ষীছড়ি উপজেলা নাইক্ষ্যংছড়ি উপজেলা রোয়াংছড়ি উপজেলা হারুয়ালছড়ি ইউনিয়ন, ফটিকছড়ি উপজেলা সোনাইছড়ি ইউনিয়ন, সীতাকুন্ড উপজেলা বইলছড়ি ইউনিয়ন, বাঁশখালী উপজেলা পুঁইছড়ি ইউনিয়ন, বাঁশখালী উপজেলা ধোপাছড়ি ইউনিয়ন, চন্দনাঈশ উপজেলা বামু বিলছড়ি ইউনিয়ন, চকরিয়া উপজেলা দক্ষিণ মিঠাছড়ি ইউনিয়ন, রামু উপজেলা খাগড়াছড়ি ইউনিয়ন, খাগড়াছড়ি সদর উপজেলা কমলছড়ি ইউনিয়ন, খাগড়াছড়ি সদর উপজেলা মহালছড়ি ইউনিয়ন, মহালছড়ি উপজেলা মাইসছড়ি ইউনিয়ন, মহালছড়ি উপজেলা মুবাছড়ি ইউনিয়ন, মহালছড়ি উপজেলা সিন্দুকছড়ি ইউনিয়ন, মহালছড়ি উপজেলা মানিকছড়ি ইউনিয়ন, মানিকছড়ি উপজেলা পানছড়ি ইউনিয়ন, পানছড়ি উপজেলা উল্টাছড়ি ইউনিয়ন, পানছড়ি উপজেলা লক্ষীছড়ি ইউনিয়ন, লক্ষীছড়ি উপজেলা বর্মাছড়ি ইউনিয়ন, লক্ষীছড়ি উপজেলা বেলছড়ি ইউনিয়ন, মাটিরাঙ্গা উপজেলা তবলছড়ি ইউনিয়ন, মাটিরাঙ্গা উপজেলা হাফছড়ি ইউনিয়ন, রামগড় উপজেলা সাপছড়ি ইউনিয়ন, রাঙ্গামাটি সদর উপজেলা কুতুকছড়ি ইউনিয়ন, রাঙ্গামাটি সদর উপজেলা বাঘাইছড়ি ইউনিয়ন, বাঘাইছড়ি উপজেলা ঘিলাছড়ি ইউনিয়ন, রাজস্থলী উপজেলা ঘিলাছড়ি ইউনিয়ন, নানিয়ারচর উপজেলা বিলাইছড়ি ইউনিয়ন, বিলাইছড়ি উপজেলা কেংড়াছড়ি ইউনিয়ন, বিলাইছড়ি উপজেলা জুরাছড়ি ইউনিয়ন, জুরাছড়ি উপজেলা ফটিকছড়ি ইউনিয়ন, কাউখালী উপজেলা (রাঙ্গামাটি জেলা) নাইক্ষ্যংছড়ি ইউনিয়ন, নাইক্ষ্যংছড়ি উপজেলা দোছড়ি ইউনিয়ন, নাইক্ষ্যংছড়ি উপজেলা রোয়াংছড়ি ইউনিয়ন, রোয়াংছড়ি উপজেলা ফটিকছড়ি খাল বাংলাদেশের স্থান-নাম প্রত্যয়-তালিকা ‌‌বঙ্গীয় শব্দকোষ: হরিচরণ বন্ধোপাধ্যায় (সম্পা.), ৮৯৮ পৃষ্টা।
ভিকি অ্যান্ড বেতাল

ভিকি ভেতাল ভারতের একটি জনপ্রিয় কৌতুক-নাটক যে পোগ্রামটি ডিজনি চ্যানেল ইন্ডিয়া দ্বারা নির্মিত।এটি ৭ অক্টবর ২০০৬ সালে প্রথম সম্প্রচার করা হয়। It was launched on 7 http://timesofindia.indiatimes.com/delhi-times/contemporary-values-kids-blah/articleshow/2115551।মুক্তি প্রাপ্ত তারিখ=১৫/০৫/২০০৭</ref> এটি হিন্দি ভাষায় সম্প্রচার করা হয়। ডিজনি চ্যালেন প্রথম তার সম্প্রচার করা হয় লেখক=শিল্পা ভ্রাতার লায়ার | কাজ=এশিয়া অনলাইন http://www.varietyasiaonline.com/content/view/53/%7C[স্থায়ীভাবে অকার্যকর সংযোগ] তারিখ ১৯ সেপ্টম্বর ২০০৬।অনষ্ঠানটি ধুম বাজাও ধুম অনুসরন করে। অনুষ্ঠানটি ভিকি এবং ভেতালকে কেন্দ্র করে শুরু হয়। ভেতাল একটা অশরীরী মানুষ।একমাত্র ভিকি ছাড়া তাকে আর কেউ দেখতে পায়না। এটির মুল চরিত্র ভিকি(দেব কান্তাওয়ালা) একজন ১৬ বছর বয়সী সাহসী এবং বুদ্ধিমান বালক। এবং ভেতাল (ভিসাল মালহোত্রা) তার বন্ধু কিন্তু সে বোকা ভূত শুধুমাত্র ভিকি ছাড়া তাকে আর কেউ দেখতে পায়না।ভেতাল একটা কবর স্থানে ভেতালকে দেখতে পায় ভেতাল এখানে প্রায় ৩০০ বছর ধরে ভেতাল আটকা পড়েছিলো।সে তার দেখানো বই পাদ্দুকে অনুসরন করে।সে জাদু প্রয়োগে সর্বদা ভুল করে থাকে তখন পাদ্দু তার জাদু কে সঠিক করে ভবং তাদের বিপদ থেকে রাক্ষা করে। এই নাটিকাটির মূল উদ্দশ্য হলো শিশুদের আনন্দ দিতে। ভিসাল মালহোত্রা হলো ভেতাল দেব কান্তাওয়ালা হলো ভিকি সর্মা গ্রিস পারদেশী হলো অনিল শর্মা(ভিকির বাবা) পুবালি সনিয়া কলো শিখা শর্মা (ভিকির মা) জয় ঠাকুর হলো সিড ইয়াস শাহ্ হলো আনিস শিভানি জসি হলো মেঘনা কৃতিকা শার্মা হলো সানজানা শুহায়িন মোর হলো জাম্বু সুয়াপনিল হলো শাবা অকানসা কাপিল হলো মালিকা মা'য়াম কিনি ডিসাই হলো প্রিন্সিপাল কাপুর দ্বিমান দ্বীপ সিং হলো পাদ্দুর কণ্ঠে (যাদুর বই) ভিকি সর্মা (দেব কান্তাওয়ালা) ১৬ বছরের একটা বালক। সে খেলাধুলা করতে পছন্দ করে একদিন তার প্রতিপক্ষ এর সিথে রাত ১২ টার দিকা কবর স্থানে একটা খেলায় সমর্থ দেয়। তারপর সেখানেই ভেতালের সাথে তার প্রথম পরিচয় ঘটে। ভেতাল এক প্রকার অশরীরি মানুষ যে দুধ খেতে পছন্দ করে কিন্তু রক্ত নয়। সে তার যাদুকে কখনই নিয়ন্ত্রণ করতে পারেনা।সে সব কাজই ভুল করে তখন সে পাদ্দুর কাছে সাহায্য চায় তার যাদুকে সঠিক করতে।(ভিসাল মালহোত্রা) তার চরিত্রে অভিনয় করে।সে ভিকির শিক্ষকা মালিকা ম্যাডাম কে পছন্দ করে। সে ভেতালের জিবন্ত যাদুর বই। সে সাধারণত ভেতালের ভুল কাজকে সঠিক করতে সাহায্য করে।সে সাধারণত চিপসের খালি প্যাকেট ব্যবহার করে।পাদ্দু কম্পিউটার গ্রাফিক্স দ্বরা নির্মিত। পাদ্দুর কণ্ঠে(দিমান দ্বীপ সিং) ^ডিজনি চ্যালেন অনুষ্ঠান ^২০০৬ ভারতের টেলিভিশন সিরিজ
কাতিনকা হসু

কাতিনকা হসু (উচ্চারিত [ˈkɒtinkɒ ˈhosːuː]; জন্ম: ৩ মে, ১৯৮৯) পেকস এলাকায় জন্মগ্রহণকারী বিশিষ্ট প্রতিযোগিতাধর্মী হাঙ্গেরীয় প্রমিলা সাঁতারু ও ব্যবসায়ী। ব্যক্তিগত মিডলে বিষয়ে তার সবিশেষ দক্ষতা রয়েছে। অলিম্পিকসহ লং কোর্সে পাঁচবারের বিশ্ব চ্যাম্পিয়ন তিনি। ১০০ মিটার ব্যক্তিগত মিডলে, লং কোর্স ও শর্ট কোর্সের ২০০ মিটার ব্যক্তিগত মিডলে, ৪০০ মিটার, ১০০ মিটার ব্যাকস্ট্রোক ও ২০০ মিটার ব্যাকস্ট্রোকে বিশ্বরেকর্ডের অধিকারীনি তিনি। এ পর্যন্ত ২০০৪, ২০০৮, ২০১২ ও ২০১৬ চারবার অলিম্পিকে অংশ নিয়েছেন তিনি। প্রধান কোচ ও স্বীয় পতি শেন তুসাপের তত্ত্বাবধানে ভাসাস এসসির পক্ষে সাঁতার কাটছেন। বিশ্বের অন্যতম গুরুত্বপূর্ণ সাঁতারু হিসেবে 'লৌহমানবী' ডাকনামে আখ্যায়িত হয়েছেন তিনি। সময়ের স্বল্প ব্যবধানে সাঁতারের অনেকগুলো বিষয়ে অংশ নেয়ার কারণেও সাঁতার বিশ্বে তিনি পরিচিত হয়ে আছেন। তার স্বামী শেন তুসাপ তাকে পরিচালনা করছেন। ২০০৪ সালের ইউরোপীয় শর্ট কোর্স সাঁতার চ্যাম্পিয়নশীপে প্রথম পদকের সন্ধান পান। ঐ প্রতিযোগিতার ৪০০ মিটার মিডলেতে ব্রোঞ্জপদক পেয়েছিলেন তিনি। ৪০০ মিটার মিডলে বিষয়ে বিশ্ব চ্যাম্পিয়ন হবার পূর্বে ২০০৯ সালের বিশ্ব চ্যাম্পিয়নশীপে ২০০ মিটার মিডলে ও ২০০ মিটার বাটারফ্লাই বিষয়ে ব্রোঞ্জপদক পেয়েছিলেন। এ ফলাফলের দরুন বর্ষসেরা হাঙ্গেরীয় মহিলা ক্রীড়াবিদের পুরস্কার লাভ করেন। ২০১২ সালের গ্রীষ্মকালীন অলিম্পিকে মহিলাদের ৪০০ মিটার ব্যক্তিগত মিডলেতে চতুর্থ স্থান দখল করেন। এতে তিনি সময় নেন ৪:৩৩.৪৯। হাঙ্গেরির জাতীয় রেকর্ডের দুই-তৃতীয়াংশই তার দখলে রয়েছে। সুইমস্যুট ব্র্যান্ড আরিনা, অডি, ইন্সুরেন্স কোম্পানি গ্রুপামা ও হাঙ্গেরীয় সিরাপ কোম্পানি পিরোস্কা তার পৃষ্ঠপোষক। আন্তর্জাতিক ক্রীড়া এজেন্সি টুস স্পোর্টস এজেন্সি টিএসএ ও হাঙ্গেরির বুদাপেস্টের বাইরে অবস্থিত ম্যানেজমেন্ট কোম্পানির প্রতিষ্ঠাতা তিনি। ২০১৪ ও ২০১৫ সালে ফিনা কর্তৃক বর্ষসেরা সাঁতারুর মর্যাদা লাভ করেন। Learn why Katinka Hosszu & Shane Tusup love highend shoes (Video Interview) উইকিমিডিয়া কমন্সে কাতিনকা হসু সংক্রান্ত মিডিয়া রয়েছে। Katinka Hosszú Bio, Stats, and Results | Olympics at Sports-Reference.com 10 June 2015. টুইটারে কাতিনকা হসু
নসাউ টোমা

নসাউ টোমা (ইংরেজি: Nǃxau ǂToma অন্য বানানেঃ- Gcao Tekene Coma; ১৬ ডিসেম্বর ১৯৪৪[তথ্যসূত্র প্রয়োজন] – ৫ জুলাই ২০০৩) একজন নামিবীয় গুল্ম চাষি এবং অভিনেতা ছিলেন যিনি ১৯৮০ সালের চলচ্চিত্র "দ্যা গড মাস্ট বি ক্রেজি" এবং এর দ্বিতীয় অংশে কালাহারির, স্যান ঝিঝো চরিত্রে অভিনয়ের মাধ্যমে সারা বিশ্বে খ্যাতিলাভ করেন। নামিবিয়ার জনগণ তাকে "নামিবিয়ার সর্ব বিখ্যাত অভিনেতা" হিসেবে চেনে। দ্যা গড মাস্ট বি ক্রেজি (১৯৮০) (প্রধান ভূমিকায়) দ্যা গড মাস্ট বি ক্রেজি ২ (১৯৮৮) (প্রধান ভূমিকায়) কওয়াক্কা স্ট্রাইকস ব্যাক (১৯৯০) (প্রধান ভূমিকায়) ক্রেজি সাফারি (১৯৯১) (প্রধান ভূমিকায়) ক্রেজি হংকং (১৯৯৩) (প্রধান ভূমিকা) দ্যা গড মাস্ট বি ফানি ইন চাইনা (১৯৯৪) (প্রধান ভূমিকায়) Sekai Ururun Taizaiki (১৯৯৬) (স্ব-ভূমিকায়) The exclamation mark in his name is a symbol for a click consonant in his native tongue, Juǀʼhoan. The spelling of his full name Gcao Coma suggests that it is a voiced dental click. উদ্ধৃতি ত্রুটি: <ref> ট্যাগ বৈধ নয়; Independent নামের সূত্রটির জন্য কোন লেখা প্রদান করা হয়নি Shiremo, Shampapi (৩০ সেপ্টেম্বর ২০১১)। "Gcao Tekene Coma: Internationally acclaimed Namibian film star (±1944–2003)"। New Era। ১৫ মে ২০১২ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৬।  উদ্ধৃতি ত্রুটি: <ref> ট্যাগ বৈধ নয়; NamibObit নামের সূত্রটির জন্য কোন লেখা প্রদান করা হয়নি জীবনী প্রবেশদ্বার ইন্টারনেট মুভি ডেটাবেজে নসাউ টোমা (ইংরেজি) ফাইন্ড এ গ্রেইভে নসাউ টোমা (ইংরেজি)
এম. এস. নারায়ণ

এম. এস. নারায়ণ (১৬ এপ্রিল ১৯৫১ – ২৩ জানুয়ারী ২০১৫) হলেন তেলুগু ভাষার চলচ্চিত্রের একজন প্রবীণ ভারতীয় অভিনেতা। তিনি সাধারণত তার কৌতুকাভিনয়ের জন্য অধিক পরিচিত। ২৩ জানুয়ারি ২০১৫ সালে জনপ্রিয় ও শ্রদ্ধাভাজন এই মহান অভিনেতা মাল্টি ওরগান ফেইলের কারণে হায়দ্রাবাদে মৃত্যুবরণ করেন। Below are the selected filmography of M. S. Narayana. ১৯৯৬: পেদারায়ুদু ১৯৯৭: মা নান্নাকি পেল্লি ১৯৯৯: সামারাসিমহা রেড্ডি ১৯৯৯: রামসাক্কানডু ২০০০: সারডুকুপোডাম রাণ্ডী ২০০১: আনান্দাম - বাড়ির মালিক চরিত্রে। ২০০২: আদি - নাগী রেড্ডি-র সহকারী হিসেবে। ২০০২: ইন্দ্র ২০০২: সনথাম - ভোগেশ্বর রাও চরিত্রে। ২০০৩: শিভামণি ২০০৩: আম্মা নান্না ও তামিলা আম্মায়ী ২০০৫: বানি - অধ্যাপক চরিত্রে। ২০০৬: আন্দারিভাদু ২০০৭: চিরুথা - চরণ-এর বসের চরিত্রে। ২০০৮: রেডি - জুনিয়র শাস্ত্রী। ২০১০: ডার্লিং - আপ্পালান্দাইডু চরিত্রে। ২০১১: ডকুডু - বোক্কা ভেঙ্কটেশ্বর রাও ২০১১: বদ্রিনাথ - চুপকে হিসেবে। ২০১২: জুলাই - সি. আই. বাল্মীকি হিসেবে। ২০১২: দারুভু - চিত্রগুপ্ত চরিত্রে। ২০১৩: কেভ্‌ভু কেকু - সুব্বারাও চরিত্রে। ২০১৩: আত্তারিন্তিকি দারেদি - বালু চরিত্রে। ২০১৩: বাদশাহ্‌ as Revenge Nageshwara Rao ২০১৪: আগাদু - ডাটাবেজ দান্নাইয়া ২০১৪: রেস গুররাম ২০১৫: পাতাস ২০১৫: শের – লুঙ্গি বাবা চরিত্রে। নন্দী পুরস্কার নন্দি পুরস্কার – সেরা কৌতুকাভিনেতা (পুরষ) - মা নান্নাকি পেল্লি (১৯৯৭) নন্দি পুরস্কার – সেরা কৌতুকাভিনেতা (পুরষ) -রামসাক্কানোডু (১৯৯৯) নন্দি পুরস্কার – সেরা কৌতুকাভিনেতা (পুরষ) -সারডুকুপোদাম রান্ডি (২০০০) নন্দি পুরস্কার – সেরা কৌতুকাভিনেতা (পুরষ) - শিভামণি (২০০৩) নন্দি পুরস্কার – সেরা কৌতুকাভিনেতা (পুরষ) - ডকুডু (২০১১) ফিল্মফেয়ার পুরস্কার (দক্ষিণ) ফিল্মফেয়ার পুরস্কার সেরা সহকারী অভিনেতা – তেলুগু - ডকুডু (২০১১) সিনেমা পুরস্কার সিনেমা পুরস্কার – সেরা অভিনেতা (বিচারক বিবেচনায়) - ডকুডু (২০১১) নারায়ণ টলিউডে তার কৌতুকাভিনয়ের জন্য জনপ্রিয় হয়ে উঠেন। দিলীপ কুমার ও প্রিয়াল গর তারকাধারিত সাহেবা শুভ্রাম্মনিয়াম ছবির প্রচারণাকালে , তিনি দাবি করেন ১৯৯৭ সালে ৪৬ বছর বয়স থেকেই অভিনয় জীবন শুরু করেন। তখন থেকে, ১৭ বছরের কম সময়টিতে তিনি ৭০০টিরও বেশি ছবিতে বিভিন্ন চরিত্রে অভিনয় করেন। পরে চিন্তা করেন ১৭ বছরের সময়কালে ব্রহ্মানন্দম ৭০০টিরও বেশি ছবি দিয়ে গিনেস বিশ্ব রেকর্ড করেন, যেখানে তিনি একই পরিমাণ ছবি করেন মাত্র ১৫ বছরে। পরে তার বন্ধুরা গিনেস রেকর্ডস একাডেমীতে আবেদন করেন তার পরিচিতির জন্য। http://timesofindia.indiatimes.com/entertainment/telugu/movies/news/Telugu-actor-MS-Narayana-died/articleshow/45987342.cms Krishnamoorthy, Suresh। "Telugu comedian M.S. Narayana passes away"। The Hindu। সংগ্রহের তারিখ ২৫ জানুয়ারি ২০১৫।  "M. S. Narayana claims to have broken Brahmanandam's Guinness Record"।  ইন্টারনেট মুভি ডেটাবেজে M.S. Narayana (ইংরেজি)
হালতির বিল

হালতির বিল বা হালতি বিল নাটোর সদর থেকে ১০ কিলোমিটার উত্তরে নলডাঙ্গা থানার অন্তর্গত বিল। এটি অত্র অঞ্চলের অন্যতম বিনোদন কেন্দ্র হিসেবেও ব্যবহৃত হয়। বিনোদন কেন্দ্র হিসাবে এখানে পাটুল থেকে খাজুরা পর্যন্ত যে রাস্তা আছে সেটাই বেশি আকর্ষনীয়। বর্ষায় যখন পানিতে পরিপূর্ণ হতে থাকে বিল, তখন এই রাস্তার সৌন্দর্য বাড়তে থাকে। পর্যটকের ভিড় তখন বাড়তে থাকে। বিলের ভিতরে দ্বীপের মত যে ছোট ছোট গ্রাম আছে, সেগুলো আরো মনোমুগ্ধকর। নাটোর সদর উপজেলার পিপরুল, খাজুরা, মাধনগর ও ব্রক্ষপুর ইউনিয়নের বিস্তৃত এলাকা  হালতি বিলের অংশ। বৈশাখ মাস হতে কার্তিক মাস পর্যন্ত  বিল এলাকা ৫ ফুট হতে ৮ ফুট পানিতে নিমজ্জিত থাকে। প্রাকৃতিক মাছের প্রজননস্থল হিসেবে হালতি বিল বিখ্যাত। হালতি বিল আত্রাই নদীর সাথে সংযুক্ত। শীতকালে হালতি বিলের যে অংশে পানি থাকে - তা ম‌ৎস অভয়ারন্য হিসেবে ঘোষণা করা হয়েছে। ফলে উক্ত অভয়ারন্যে শীতকালে যে মাছগুলোকে সংরক্ষণ করা হয় - সেগুলো বর্ষাকালে হালতি বিলে ছড়িয়ে পড়ে এবং প্রজনন মৌসুমে প্রাকৃতিক পরিবেশে প্রচুর পরিমান মাছ উৎপাদন করে। এ এলাকায় উৎপাদিত ছোট-বড় দেশী মাছ অত্যন্ত সুস্বাদু। বর্ষাকালে এ এলাকার প্রাকৃতিক দৃশ্য নয়নাভিরাম । বর্ষাকালে হালতি বিলে নৌ-ভ্রমনের  জন্য পাটুল- হাপানিয়া এলাকায়   প্রচুর পর্যটকের সমাগম ঘটে। উত্তরাঞ্চলে কোনো সমুদ্র নেই, তাই এ অঞ্চলের মানুষের কাছে সমুদ্রসৈকত এক স্বপ্ন। তবে নাটোরের হালতি বিল এখন সমুদ্রের অভাব অনেকটাই পূরণ করছে এই এলাকার সাগরপিয়াসী মানুষদের। হালতি বিলের উত্তাল জলরাশি আর ঢেউ যে কারো মন নিমেষেই ভালো করে দেয়ার মত। বর্ষায় অথৈ পানি আর শীতে ফসলি জমির এই বিলের মাঝ বরাবর ৭ কিলোমিটার দীর্ঘ একটি সড়ক নির্মাণ করা হয় ২০০৪ সালে। পর্যটন শিল্পকে কেন্দ্র করে এখানে বিভিন্ন জায়গায় গড়ে উঠেছে অনেক দোকানপাট, হোটেল ইত্যাদি। এই বিলে প্রতিদিন হাজারো মানুষ আসছেন সমুদ্রের স্বাদ নিতে। বিলের সামনের পাটুল-খাজুরা রাস্তায় যেতেই চোখে পড়বে বড় অক্ষরে লেখা সাইনবোর্ড 'পাটুল মিনি কক্সবাজার'। পথ ধরে দু'কদম গেলেই চোখে পড়বে উত্তাল জলরাশি। "এক মহা প্রাকৃতিক সৌন্দর্য নাটোরের হালতির বিল - The Dhaka Times"। The Dhaka Times। ৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৬।  "সংরক্ষণাগারভুক্ত অনুলিপি"। ৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৮।  "উত্তরাঞ্চলের কক্সবাজারনাটোরের হালতি বিল"। Samakal Online Version। ১৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৬।
সিরাজুল ইসলাম (বীর বিক্রম)

শহীদ সিরাজুল ইসলাম (জন্ম: ১৯৫২ - মৃত্যু: ৮ আগস্ট, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ সিরাজুল ইসলামের বাড়ি কিশোরগঞ্জ জেলার ইটনা উপজেলার এলংজুরি ইউনিয়নের ছিলনী গ্রামে। তার বাবার নাম মকতুল হোসেন এবং মায়ের নাম গফুরন নেছা। সিরাজুল ইসলাম ১৯৭১ সালে স্নাতক শ্রেণীর ছাত্র ছিলেন। মুক্তিযুদ্ধ শুরু হলে আসামের ইকো ওয়ান সেন্টারে প্রশিক্ষণ নেন। প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে যুদ্ধ করেন। সুনামগঞ্জ জেলার জামালগঞ্জ উপজেলার একটি গুরুত্বপূর্ণ স্থান সাচনায় মুক্তিযুদ্ধের সময় সেখানে পাকিস্তানি বাহিনীর শক্তিশালী একটি ঘাঁটি ছিল। ১৯৭১ সালের ৮ আগস্ট সারা রাত থেমে থেমে হালকা বৃষ্টি হয়েছে। চারদিকে কাদা আর পানি। নিঃশব্দে একদল মুক্তিযোদ্ধা এগিয়ে চলেছেন। এই দলে আছেন সিরাজুল ইসলাম। তাদের লক্ষ্য পাকিস্তানি সেনাদের একটি ঘাঁটি। পাকিস্তানি সেনারা কীভাবে যেন তাদের উপস্থিতি টের পেয়ে গেল। বাংকার থেকে তারা ব্যাপক গুলি শুরু করল। আকস্মিক এ ঘটনায় মুক্তিযোদ্ধারা কিছুটা হকচকিত। তারাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তারা সামনে এগোতে পারছেন না। কিছুটা বেকায়দায় পড়েছেন। হতাহতের সংখ্যা ক্রমেই বাড়ছে। মুক্তিযোদ্ধাদের মধ্যে আর্তনাদ আর চিৎকার। গুলিতে একজন সহযোদ্ধা শহীদ এবং দুজন আহত হয়েছেন। এ অবস্থায় সিরাজুল ইসলাম সহযোদ্ধাদের আর না এগিয়ে ওই অবস্থানে থেকে গুলি চালাতে বললেন। তারপর কয়েকটি গ্রেনেড নিয়ে তিনি একাই ক্রলিং করে এগিয়ে চললেন শত্রুর বাংকার অভিমুখে। শত্রুর চোখ ফাঁকি দিয়ে সফলতার সঙ্গেই তিনি গ্রেনেড চার্জ করলেন। তার সফল গ্রেনেড চার্জে শত্রুর দুটি বাংকার ধ্বংস হয়ে গেল। এ ঘটনায় পাকিস্তানি সেনারা একেবারে হতবুদ্ধি। মুক্তিযোদ্ধারা তাদের আক্রমণ আরও জোরদার করলেন। এরপর পাকিস্তানি সেনারাই কোণঠাসা হয়ে পড়ল। এই সাফল্য ও জয়ে সিরাজুল ইসলাম কিছুটা অভিভূত হয়ে পড়লেন। জয়ের অদম্য নেশায় তিনি পাকিস্তানি সেনাদের তৃতীয় বাংকারে গ্রেনেড চার্জ করতে গেলেন। আর ঠিক তখনই শত্রুর একটি গুলি এসে লাগল তার শরীরে। আহত সিরাজুল ইসলামকে তার সহযোদ্ধারা মুমূর্ষু অবস্থায় উদ্ধার করতে সক্ষম হন। চিকিৎসার জন্য তাকে ভারতে পাঠানো হয়। কিন্তু পথেই তিনি মারা যান। সেদিনের এ যুদ্ধে সিরাজুল ইসলামসহ ছয়জন মুক্তিযোদ্ধা শহীদ এবং কয়েকজন আহত হন। পাকিস্তানি বাহিনীরও ব্যাপক ক্ষয়ক্ষতি হয়। বীর বিক্রম তার নামানুসারে সুনামগঞ্জের তাহিরপুর উপজেলায় অবস্থিত নীলাদ্রি হ্রদের নামকরণ করা হয়েছে শহীদ সিরাজ হ্রদ। "তোমাদের এ ঋণ শোধ হবে না"[স্থায়ীভাবে অকার্যকর সংযোগ], দৈনিক প্রথম আলো, তারিখ: ১১-০৫-২০১২ একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ২৫০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৩১। আইএসবিএন 9789843338884।  নিলাদ্রি লেক যেন এক টুকরো কাশ্মীর, জাগো নিউজ টুয়েন্টি ফোর ডটকম, ৬ জুলাই ২০২১